《连州游隅湖亭》
宋代·吕本中

附溪翳嘉木，濒溪引清流。如何几亩田，委曲林泉幽。

乱石际高下，森列如戈矛。青色染黛浅，映水疑欲浮。

危亭跨绝壁，广榭排荒丘。我来雨初过，远山云半收。

百花开已尽，桑柘鸣晴鸠。不知汝颍间，还有此景不。

踌躇思痛饮，沃洗胸中愁。明朝傥未去，提壶再来游。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。